Source: https://www.vippremia.sk/vseobecne-pravidla/
Timestamp: 2020-07-10 06:02:12+00:00
Document Index: 14260063

Matched Legal Cases: ['§ 273', 'čl. 3', '§ 438', 'čl. 2', 'čl. 7', 'čl. 9', 'čl. 6', 'čl. 2', 'čl. 10', 'čl. 15', 'čl. 10', 'súd ', 'súd ']

Všeobecné pravidlá › VIP Premia - Inter Cars
Stanovy pre používanie VIP Prémia on-line
Všeobecné obchodné podmienky programu VIP Prémia
spoločnosti Inter Cars Slovenská republika s.r.o.
1.1 Tieto všeobecné obchodné podmienky vydáva spoločnosť Inter Cars Slovenská republika s.r.o., Ivánska cesta 2, 821 04 Bratislava, IČO: 35 938 111, ktorá je zapísaná v obchodnom registri Okresného súdu Bratislava I, odd.: Sro, vl. č.: 36257/B, v súlade s ustanovením § 273 zákona č. 513/1991 Zb. Obchodný zákonník v znení neskorších predpisov, s cieľom vymedziť obchodné podmienky vernostného programu VIP Prémia.
1.2 Cieľom vernostného programu VIP Prémia je odmeniť registrovaných zákazníkov spoločnosti Inter Cars za nákupy realizované u spoločnosti Inter Cars tým, že za podmienok uvedených v týchto obchodných podmienkach sú za nákupy prideľované body VIP prémia, ktoré registrovaný zákazník môže použiť za účelom nadobudnutia bonusu.
a. bonusom tovar alebo účasť na zájazde z ponuky spoločnosti Inter Cars zverejnenej na portáli VIP Prémia, pričom: 1. tovarom sa rozumie hnuteľná vec a v prípade počítačového programu aj licencia na jeho použitie, 2. zájazdom sa rozumie spoločnosťou Inter Cars zakúpená vopred pripravená kombinácia služieb cestovného ruchu,
d. podstatným porušením zmluvy také porušenie zmluvy, ak strana porušujúca zmluvu vedela v čase uzavretia zmluvy alebo v tomto čase bolo rozumné predvídať s prihliadnutím na účel zmluvy, ktorý vyplynul z jej obsahu alebo z okolností, za ktorých bola zmluva uzavretá, že druhá strana nebude mať záujem na plnení povinností pri takom porušení zmluvy; pri pochybnostiach sa predpokladá, že porušenie zmluvy nie je podstatné,
e. portálom VIP Prémia internetový portál prevádzkovaný spoločnosťou Inter Cars na adrese www.vippremia.sk,
f. predvídateľnou škodou škoda, ktorú spoločnosť Inter Cars v čase uzavretia zmluvy ako možný dôsledok porušenia svojej povinnosti predvídala alebo ktorú bolo možné predvídať s prihliadnutím na skutočnosti, ktoré v uvedenom čase spoločnosť Inter Cars poznala alebo mala poznať pri obvyklej starostlivosti; hodnota predvídateľnej škody je vo výške hodnoty bonusu bez dane z pridanej hodnoty, ktorý bol predmetom zmluvy v dôsledku ktorej alebo v súvislosti s ktorou škoda vznikla,
g. programom VIP Prémia vernostný program prevádzkovaný spoločnosťou Inter Cars pre registrovaných zákazníkov, ktorého cieľ je definovaný v ods. 1.2 tohto článku,
h. registrovaným zákazníkom osoba registrovaná spôsobom uvedeným v čl. 3 ods. 3.1 týchto obchodných podmienok,
i. spoločnosťou Inter Cars spoločnosť Inter Cars Slovenská republika s.r.o., Ivánska cesta 2, 821 04 Bratislava, IČO: 35 938 111, ktorá je zapísaná v obchodnom registri Okresného súdu Bratislava I, odd.: Sro, vl. č.: 36257/B,
j. zmluvou zmluva uzavretá medzi spoločnosťou Inter Cars a registrovaným zákazníkom, na základe ktorej sa spoločnosť Inter Cars zaväzuje poskytnúť registrovanému zákazníkovi bonus a registrovaný zákazník sa zaväzuje bonus prevziať alebo použiť a zaväzuje sa zaplatiť spoločnosti Inter Cars cenu bonusu spôsobom podľa týchto obchodných podmienok.
2.1 Zmluva sa uzatvára v elektronickej forme prostredníctvom portálu VIP Prémia.
2.2 Zmluva sa považuje za uzavretú, keď registrovaný zákazník spôsobom uvedeným na portáli VIP Prémia prejaví svoju vôľu uzavrieť so spoločnosťou Inter Cars zmluvu akceptáciou ponuky uvedenej na portáli VIP Prémia a zaplatením ceny za bonus, ak tieto obchodné podmienky neustanovujú inak.
2.3 Informácie uvedené v reklamných materiáloch a ponukách sú súčasťou obsahu zmluvy len v prípade, ak sa na výslovne odvoláva.
2.7 Prevod akýchkoľvek práv a povinností registrovaného zákazníka zo zmluvy podlieha predchádzajúcemu písomnému súhlasu spoločnosti Inter Cars.
2.8 Spoločnosť Inter Cars si vyhradzuje právo požadovať overenie informácií o registrovanom zákazníkovi a v prípade podozrenia zo zneužitia informácií si vyhradzuje právo zmluvu neuzavrieť alebo od zmluvy odstúpiť.
VŠEOBECNÉ USTANOVENIA O PROGRAME VIP PRÉMIA
3. Podmienky pre používanie portálu VIP Prémia
3.1 Portál VIP Prémia môže využívať každý registrovaný zákazník. Registrovaným zákazníkom sa môže stať len podnikateľ podľa osobitného predpisu, ktorý je odberateľom spoločnosti Inter Cars a bolo mu spoločnosťou Inter Cars pridelené zákaznícke číslo. K registrácii je potrebné vyplniť registračný formulár na portáli VIP Prémia a výslovne akceptovať tieto obchodné podmienky.
3.2 Registrovaný zákazník je povinný bez zbytočného odkladu písomne oznámiť spoločnosti Inter Cars zmenu údajov uvedených v registračnom formulári. Po registrácii môže registrovaný zákazník užívať portál VIP Prémia pomocou nastaveného hesla, ktoré mu bude poslané aj elektronickou poštou. Heslo je možné kedykoľvek zmeniť.
3.3 Ak registrovaný zákazník zabudne svoje heslo, môže dostať nové heslo po požadovaných overeniach z ponuky pre zmenu hesla.3.4 V prípade opakovaného neúspešného pokusu o prihlásenie bude registrovanému zákazníkovi z bezpečnostných dôvodov zablokovaný prístup na portál VIP Prémia. Odblokovanie sa uskutoční automaticky do 24 hodín.
3.5 Registrovaný zákazník je povinný zabezpečiť primeranú ochranu informácií potrebných pre prístup na portál VIP Prémia a pre vykonávanie transakcií prostredníctvom portálu VIP Prémia. Spoločnosť Inter Cars nezodpovedá za žiadne následky spojené s únikom alebo zneužitím týchto informácií a nenesie žiadnu zodpovednosť za škodu s tým spojenú.
3.6 Registrácia na portáli VIP Prémia zaniká:
b) dňom zrušenia registrácie spoločnosťou Inter Cars podľa ods. 3.7 alebo 3.8 tohto článku,
d) ukončením programu VIP Prémia na základe rozhodnutia spoločnosti Inter Cars, ktoré spoločnosť Inter Cars zverejní na portáli VIP Prémia aspoň 60 dní vopred.
3.7 Spoločnosť Inter Cars zruší registráciu na portáli VIP Prémia vždy, ak:
b) registrovaný zákazník, ktorý je fyzickou osobou, má súdom obmedzenú spôsobilosť v takom
rozsahu, že sám nie je schopný vykonávať právne úkony potrebné na uzatvorenie a plnenie zmluvy,
d) sa registrovaný zákazník neprihlási na portál VIP Prémia počas jedného roka od posledného prihlásenia.
3.8 Spoločnosť Inter Cars môže zrušiť registráciu na portáli VIP Prémia, ak:
a) registrovaný zákazník porušil alebo zneužil práva duševného vlastníctva spoločnosti Inter Cars,
b) sa registrovaný zákazník dopustil protiprávneho konania, v dôsledku ktorého bola spoločnosti Inter Cars spôsobená škoda alebo iná ujma,
c) registrovaný zákazník akýmkoľvek spôsobom zneužil mechanizmus výhod vyplývajúcich z programu VIP Prémia, zasiahol do systému alebo používal služby protiprávne alebo v rozpore s týmito obchodnými podmienkami, zmluvou alebo účelom zmluvy.
3.9 Ustanovenia článkov 1, 2, 6, 7, 9 až 16 týchto obchodných podmienok sú pre registrovaného zákazníka záväzné aj po zrušení registrácie na portáli VIP Prémia.
4. Postup zbierania bodov VIP prémia
4.1 Body VIP Prémia sa pripisujú na konto registrovaného zákazníka raz mesačne za podmienky, že za jednotlivý kalendárny mesiac registrovaný zákazník realizoval u spoločnosti Inter Cars obchodné transakcie v cene prevyšujúcej 1.500 Eur bez dane z pridanej hodnoty. Realizovanou obchodnou transakciou je kúpa tovaru registrovaným zákazníkom od spoločnosti Inter Cars, za ktorý bola zaplatená kúpna cena v plnom rozsahu.
4.2 Základom pre určenie počtu bodov VIP Prémia z obchodnej transakcie je zaplatená kúpna cena bez dane z pridanej hodnoty. Ak registrovanému zákazníkovi za jednotlivý kalendárny mesiac vznikne nárok na pripísanie bodov VIP Prémia podľa ods. 4.1 tohto článku, prepočíta sa dosiahnutý obrat na body VIP Prémia nasledovne:
a) za nákup náhradných dielov pre osobné automobily, vybraných značiek podľa bodu 4.10 sa pripíše na konto registrovaného zákazníka jeden bod VIP Prémia za každých celých 75 Eur bez DPH,
b) za nákup náhradných dielov pre osobné automobily, vybraných značiek podľa bodu 4.10 sa pripíše na konto registrovaného zákazníka, v rámci programu na rozvoj vzájomnej spolupráce BONUS PROGRAM INTER CARS, jeden bod VIP Prémia za každých celých 200 Eur bez DPH,
c) za nákup náhradných dielov pre nákladné automobily, sa pripíše na konto registrovaného zákazníka jeden bod VIP Prémia za každých celých 200 Eur bez DPH.
4.3 V prípade vrátenia tovaru akceptovaného spoločnosťou Inter Cars, za kúpu ktorého boli registrovanému zákazníkovi pripísané body VIP Prémia podľa ods. 4.1 a 4.2 tohto článku, bude z konta registrovaného zákazníka odpočítaný jeden bod VIP Prémia:
a) za každých aj začatých 75 Eur bez DPH kúpnej ceny vráteného tovaru uvedeného v ods. 4.2 písm. a) tohto článku,
b) za každých aj začatých 200 Eur bez DPH kúpnej ceny vráteného tovaru uvedeného v ods. 4.2 písm. b) tohto článku,
c) za každých aj začatých 200 Eur bez DPH kúpnej ceny vráteného tovaru uvedeného v ods. 4.2 písm. c) tohto článku.
4.5 Spoločnosť Inter Cars môže na portáli VIP Prémia oznámiť aj iné podmienky alebo akcie pre získanie bodov VIP Prémia. Tieto podmienky a akcie môžu mať aj časovo alebo územne obmedzenú platnosť.
4.6 Platnosť bodov VIP Prémia je časovo obmedzená. Registrovaný zákazník je oprávnený body VIP Prémia využiť najneskôr do konca kalendárneho roka nasledujúceho po roku, v ktorom mu boli pripísané na konto. Zánikom registrácie registrovaného zákazníka zanikajú aj nevyužité body VIP Prémia bez náhrady.
4.7 Ak spoločnosť Inter Cars eviduje voči registrovanému zákazníkovi pohľadávku po lehote splatnosti, môže pripísanie nových bodov VIP Prémia podľa ods. 4.1 a 4.2 tohto článku odložiť až do úplného zaplatenia pohľadávky a prístup registrovaného zákazníka k portálu VIP Prémia môže zablokovať. Ak pohľadávka po lehote splatnosti registrovaného zákazníka nebude zaplatená ani do konca kalendárneho roka nasledujúceho po roku realizovania obchodnej transakcie, body VIP Prémia z tejto obchodnej transakcie nebudú pripísané na konto registrovaného zákazníka. Lehota platnosti bodov VIP Prémia podľa ods. 4.5 tohto článku platí v prípade podľa tohto odseku rovnako, pričom táto lehota začína plynúť okamihom realizácie obchodnej transakcie, z ktorej body VIP Prémia plynú.
4.8 Registrovaný zákazník je oprávnený body VIP Prémia používať výlučne spôsobom uvedeným v týchto obchodných podmienkach. Registrovaný zákazník nemá nárok na výmenu bodov VIP Prémia za peniaze. Bodmi VIP Prémia nie je možné vykonávať úhradu kúpnej ceny za tovar zakúpený v spoločnosti Inter Cars inak ako prostredníctvom portálu VIP Prémia. Body VIP Prémia viacerých registrovaných zákazníkov nie je možné spájať za účelom nadobudnutia jedného bonusu. V prípade zániku účasti registrovaného zákazníka na portáli VIP Prémia nevznikajú registrovanému zákazníkovi spoločnosti Inter Cars žiadne nároky, hoci mal v čase zániku registrácie určitý zostatok bodov VIP Prémia na konte.
4.9 Prostredníctvom portálu VIP Prémia môže registrovaný užívateľ kontrolovať aktuálny počet bodov VIP Prémia na jeho konte. Tiež je možné kontrolovať kedy a koľko bodov VIP Prémia bolo použitých na výmenu za bonus.
4.10 Značky za ktoré sa pripisujú VIP body pri náhradných dieloch pre osobné automobily: Ate, Beru, Bosch, Bosal, Castrol, Comma, Contitech, Corteco, Denso, FAG, Ferodo, Filtron, Goetze, INA, Knecht, KYB, Lemfoerder, LuK, Mann Filter, Mahle, Moog, NGK, Osram, Ruville, Sachs, TRW, Valeo, VDO, ZF
5. Výmena bodov VIP Prémia za bonus
5.1 Registrovaný zákazník je oprávnený použiť body VIP Prémia výlučne za účelom zaplatenia ceny za bonus prostredníctvom portálu VIP Prémia. Pri každom bonuse je na portáli VIP Prémia zverejnený počet bodov VIP Prémia potrebných na jeho nadobudnutie.
5.2 Ak je na konte registrovaného zákazníka potrebný počet bodov VIP Prémia na nadobudnutie bonusu (ods. 5.1 tohto článku), môže registrovaný zákazník prostredníctvom portálu VIP Prémia uzavrieť so spoločnosťou Inter Cars zmluvu a použiť zodpovedajúci počet bodov VIP Prémia na zaplatenie ceny za bonus. Z konta registrovaného zákazníka sa automaticky odpočíta počet bodov VIP Prémia zodpovedajúci predmetnému bonusu.
5.3 Ak je na získanie bonusu potrebný väčší počet bodov VIP Prémia (ods. 5.1 tohto článku), ako je aktuálny zostatok konte registrovaného zákazníka, môže registrovaný zákazník doplatiť zostatok ceny bonusu v peniazoch. V tom prípade sa jeden bod VIP Prémia rovná jednému euru s daňou z pridanej hodnoty.
5.4 Po uzavretí zmluvy spoločnosť Inter Cars vystaví registrovanému zákazníkovi faktúru, v ktorej bude okrem náležitostí podľa osobitného zákona uvedený aj počet bodov VIP Prémia použitých na zaplatenie ceny a v prípade podľa ods. 5.3 tohto článku aj suma zaplatená na úhradu ceny bonusu v peniazoch.
5.5 Spoločnosť Inter Cars si vyhradzuje právo zmien v balení a variantoch ponúkaných bonusov. Odber bonusov je možný len v obvyklom množstve. Ponuka bonusov je platná do uplynutia lehoty zverejnenej na portáli VIP Prémia alebo do vypredania zásob. Chyby v písaní v rámci ponuky bonusov na portáli VIP Prémia sú vyhradené.
6.1 Dodanie tovaru sa uskutoční prostredníctvom obchodných zástupcov spoločnosti Inter Cars jeho odovzdaním registrovanému zákazníkovi alebo osobe, ktorá bežne preberá zásielky alebo tovar registrovaného zákazníka v mieste výkonu jeho činnosti podľa údajov registrovaných na portáli VIP Prémia.
6.2 Spoločnosť Inter Cars dodá tovar registrovanému zákazníkovi najneskôr v lehote najneskôr do 30 dní od uzavretia zmluvy.
6.3 Registrovaný zákazník je povinný tovar prevziať a je povinný potvrdiť jeho prevzatie na doklade predloženom spoločnosťou Inter Cars. Registrovaný zákazník je povinný pri dodaní tovaru na vlastné náklady a na vlastné nebezpečenstvo zabezpečiť vykládku, resp. nakládku tovaru.
6.5 Nebezpečenstvo škody na tovare prechádza na registrovaného zákazníka v čase, keď prevezme tovar od spoločnosti Inter Cars, alebo ak tak neurobí včas, v čase, keď mu spoločnosť Inter Cars umožní nakladať s tovarom a registrovaný zákazník tovar neprevezme.
6.6 Škoda na tovare, ktorá vznikla po prechode jej nebezpečenstva na registrovaného zákazníka, nemá vplyv na jeho povinnosť použiť na výmenu za tovar zodpovedajúci počet bodov VIP Prémia, ibaže ku škode na tovare došlo v dôsledku porušenia povinnosti spoločnosti Inter Cars.
7.1 Ak tovar nie je dodaný v množstve, akosti alebo vyhotovení určenom v zmluve, má vady. Ak zmluva neurčuje akosť tovaru, má tovar vady pokiaľ nedosahuje bežnú akosť. Za vady tovaru sa považuje aj dodanie iného tovaru, než určuje zmluva. Vadou však nie je dodanie iného variantu toho istého druhu tovaru alebo zmeny v balení tovaru.
7.2 Spoločnosť Inter Cars zodpovedá za vadu, ktorú má tovar v okamihu, keď prechádza nebezpečenstvo škody na tovare na registrovaného zákazníka, aj keď sa vada stane zjavnou až po tomto čase.
7.3 Registrovaný zákazník je povinný prezrieť tovar alebo zaradiť prehliadku tovaru bez zbytočného odkladu po prechode nebezpečenstva škody na tovare na registrovaného zákazníka. Ak registrovaný zákazník tovar neprezrie alebo nezariadi, aby sa prezrel v čase určenom v tomto odseku, môže uplatniť nároky z vád zistiteľných pri tejto prehliadke, len keď preukáže, že tieto vady mal tovar už v čase prechodu nebezpečenstva škody na tovare.
7.4 Právo registrovaného zákazníka z vád tovaru sa nemôže priznať v súdnom konaní, ak registrovaný zákazník nepodá písomnú správu spoločnosti Inter Cars o vadách tovaru bez zbytočného odkladu po tom, čo registrovaný zákazník vady zistil, najneskôr do 7 dní od času uvedeného v ods. 7.2 tohto článku.
7.5 Nároky zo zodpovednosti spoločnosti Inter Cars podľa tohto článku nevznikajú, ak boli vady spôsobené po prechode nebezpečenstva škody na tovare vonkajšími udalosťami a nespôsobila ich spoločnosť Inter Cars alebo osoby, s ktorých pomocou spoločnosť Inter Cars plnila svoj záväzok. Spoločnosť Inter Cars najmä nezodpovedá za vady vzniknuté výlučne alebo sčasti:
7.7 Predpokladom uplatnenia nárokov registrovaného zákazníka podľa tohto článku je oznámenie vád spoločnosti Inter Cars v písomnej forme a doručenie tovaru v lehote podľa ods. 7.4 tohto článku. Ak sú nároky registrovaného zákazníka podľa tohto článku dané, zaväzuje sa spoločnosť Inter Cars v primeranej lehote od oznámenia tieto vady podľa svojej voľby bezplatne odstrániť dodaním náhradného tovaru za vadný tovar alebo dodaním chýbajúceho tovaru. Registrovaný zákazník môže od zmluvy odstúpiť len v prípade, ak vady tovaru znamenajú podstatné porušenie zmluvy a odstránenie vád tovaru spôsobom uvedeným v predchádzajúcej vete nie je možné v lehote 60 dní od oznámenia podľa prvej vety tohto odseku. Použitie ustanovení § 438 až 436 Obchodného zákonníka sa vylučuje.
7.8 Spoločnosť Inter Cars má nárok na úhradu všetkých nákladov voči registrovanému zákazníkovi v prípade neoprávnenej reklamácie.
8. Rezervácia účasti na zájazde
8.1 Bonus vo forme účasti na zájazde poskytuje spoločnosť Inter Cars rezerváciou miesta pre registrovaného zákazníka alebo tretie osoby v rámci vopred zakúpeného zájazdu u tretej osoby. Medzi spoločnosťou Inter Cars a registrovaným zákazníkom, ani tretími osobami zúčastnenými na zájazde, sa neuzatvára zmluva o obstaraní zájazdu.
8.2 Registrovaný zákazník je povinný pri uplatňovaní bonusu vo forme účasti na zájazde poskytnúť spoločnosti Inter Cars prostredníctvom portálu VIP Prémia všetky informácie potrebné pre registráciu miest v rámci konkrétneho zájazdu, najmä požadovaný počet miest a osobné údaje osôb, ktoré sa majú zúčastniť na zájazde v rozsahu uvedenom na portáli VIP Prémia.
8.3 Zmluva, ktorej predmetom je bonus vo forme účasti na zájazde, sa považuje za uzavretú po splnení podmienok uvedených v čl. 2 ods. 2.2 týchto obchodných podmienok, podmienok podľa ods. 8.2 tohto článku a po potvrdení rezervácie zo strany spoločnosti Inter Cars. Spoločnosť Inter Cars si vyhradzuje právo odmietnuť potvrdenie rezervácie aj bez uvedenia dôvodu.
9. Účasť na zájazde
9.1 V primeranej lehote pred termínom zájazdu spoločnosť Inter Cars písomne oznámi registrovanému zákazníkovi základné informácie o zájazde, najmä:
9.3 Registrovaný zákazník v plnom rozsahu zodpovedá za následky porušenia povinností podľa ods. 9.1 tohto článku osobou, ktorej registroval účasť na zájazde. Spoločnosť Inter Cars nenesie žiadnu zodpovednosť za porušenie povinností podľa predchádzajúcej vety.
9.5 Uplatňovanie pripomienok počas zájazdu je možné prostredníctvom zamestnanca spoločnosti Inter Cars zúčastneného zájazdu, ktorý ich tlmočí osobe zabezpečujúcej zájazd.
9.6 Spoločnosť Inter Cars si vyhradzuje právo po uzavretí zmluvy meniť určité podmienky zájazdu. Zmenu podmienok oznámi registrovanému zákazníkovi spôsobom uvedeným v ods. 9.1 tohto článku. Ak dôjde k zmene podmienok počas zájazdu, oznámi zmeny registrovanému zákazníkovi zamestnanec spoločnosti Inter Cars.
10. Zrušenie zájazdu a zrušenie účasti na zájazde
10.1 Spoločnosť Inter Cars môže pred začatím zájazdu odstúpiť od zmluvy z dôvodu zrušenia zájazdu.
10.2 Spoločnosť Inter Cars môže registrovanému zákazníkovi a osobám, ktorým registroval účasť na zájazde, pred aj počas zájazdu zrušiť účasť na zájazde odstúpením od zmluvy, ak:
c) dôjde k zániku registrácie registrovaného zákazníka na portáli VIP Prémia.
10.3 Registrovaný zákazník môže až do začatia zájazdu zrušiť účasť na zájazde osobe, ktorej účasť na zájazde registroval, odstúpením od zmluvy v dotknutom rozsahu. V prípade zrušenia účasti na zájazde podľa tohto odseku má spoločnosť Inter Cars nárok voči registrovanému zákazníkovi na zmluvnú pokutu (storno poplatok):
11.2 Poškodená strana nemá nárok na náhradu škody, ak nesplnenie povinností povinnej strany bolo spôsobené konaním poškodenej strany alebo nedostatkom súčinnosti, na ktorú bola poškodená strana povinná. Poškodená strana nemá nárok na náhradu tej časti škody, ktorá bola spôsobená nesplnením jej povinnosti ustanovenej právnymi predpismi vydanými za účelom predchádzania vzniku škody alebo obmedzenia jej rozsahu.
11.3 Spoločnosť Inter Cars nezodpovedá za škodu vzniknutú úplne alebo sčasti porušením povinností registrovaného zákazníka v dôsledku nesprávneho skladovania, použitia alebo spracovania tovaru (čl. 7 ods. 7.5 týchto obchodných podmienok), v dôsledku porušenia povinností v súvislosti s účasťou na zájazde (čl. 9 ods. 9.1 týchto obchodných podmienok) alebo iných povinností podľa zákona, zmluvy alebo týchto obchodných podmienok.
11.5 Spoločnosť Inter Cars nie je povinná nahradiť škodu, ktorá prevyšuje predvídateľnú škodu.
12. Zabezpečenie záväzkov
12.1 Ak k prevzatiu tovaru nedôjde v lehote podľa čl. 6 ods. 6.2 týchto obchodných podmienok, môže spoločnosť Inter Cars zaslať registrovanému zákazníkovi výzvu na prevzatie tovaru s upozornením, že v prípade neprevzatia tovaru bude tovar predaný tretej osobe. Ak k prevzatiu tovaru nedôjde ani do 15 dní od doručenia písomnej výzvy spoločnosti Inter Cars podľa predchádzajúcej vety, je spoločnosť Inter Cars oprávnená predať tovar tretej osobe. Spoločnosť Inter Cars je oprávnená ponechať si z výťažku predaja sumu zodpovedajúcu primeraným nákladom spojeným s uskladnením tovaru, predajom tovaru a iným nárokom voči registrovanému zákazníkov.
12.2 Registrovaný zákazník nie je oprávnený jednostranne započítať akúkoľvek svoju pohľadávku zo zmluvy alebo z porušenia zmluvy voči pohľadávke spoločnosti Inter Cars.
13.2 V prípade odstúpenia od zmluvy sa zmluva zrušuje okamihom doručenia odstúpenia od zmluvy druhej strane a zmluvné strany sú povinné si najneskôr do 15 dní vrátiť vzájomné plnenia, ktoré na základe nej plnili, ak tieto obchodné podmienky neustanovujú inak. Vrátenie ceny bonusu spoločnosť Inter Cars realizuje tak, že časť ceny zaplatenej v bodoch VIP Prémia vráti pripísaním bodov na konto registrovaného zákazníka a časť ceny zaplatenej v peniazoch vráti poukázaním peňazí na účet registrovaného zákazníka; je pri tom oprávnená vrátenú cenu bonusu znížiť o nevyhnutne vynaložené náklady alebo cenu opotrebenia tovaru. Ak však povinnosť vrátiť cenu bonusu spoločnosti Inter Cars vznikne po zániku registrácie registrovaného zákazníka na portáli VIP Prémia, cena alebo časť ceny bonusu zaplatená v bodoch VIP Prémia sa nevracia.
13.3 V prípade odstúpenia od zmluvy podľa čl. 2 ods. 2.8, čl. 10 ods. 10.2 a čl. 15 ods. 15.4 týchto obchodných podmienok sa však registrovanému zákazníkovi v žiadnej forme nevracia cena zaplatená za bonus a spoločnosť Inter Cars si hodnotu bonusu ponechá titulom zmluvnej pokuty. V prípade odstúpenia od zmluvy podľa čl. 10 ods. 10.3 sa registrovanému zákazníkovi v žiadnej forme nevracia časť ceny bonusu vo výške zmluvnej pokuty uvedenej v citovanom ustanovení.
14. Oznamovanie a doručovanie
14.4 Ak sa nejedná o písomnosti smerujúce k zrušeniu zmluvy, môžu byť doručované aj e-mailom registrovanému zákazníkovi na adresu registrovanú na portáli VIP Prémia a spoločnosti Inter Cars na adresu vippremia@intercars.sk.
15. Spracúvanie osobných údajov
15.1 V súvislosti s prevádzkovaním programu VIP Prémia Inter Cars spracúva osobné údaje, pričom dôsledne postupuje v súlade s ustanoveniami Nariadenia (EÚ) 2016/679 Európskeho parlamentu a Rady o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES a s ustanoveniami zákona č. 18/2018 Z. z. o ochrane osobných údajov. Spoločnosť Inter Cars ubezpečuje, že za účelom ochrany osobných údajov prijala vhodné technické a organizačné opatrenia tak, aby spracúvanie osobných údajov vykonávala v súlade s právnymi predpismi. Bližšie podmienky a informácie o spracúvaní osobných údajov sú dostupné v dokumente – Informácie o spracúvaní osobných údajov zverejnenom na portáli VIP prémia.
15.2 Registrovaný zákazník berie na vedomie, že spoločnosť Inter Cars je oprávnená od zmluvy odstúpiť, ak predmetom zmluvy je rezervácia účasti na zájazde, pričom registrovaný zákazník registroval účasť na zájazde tretej osobe a spoločnosti Inter Cars na výzvu nepredložil súhlas tretej osoby so spracúvaním jej osobných údajov a bez možnosti použitia predmetných osobných údajov nie je možné bonus poskytnúť. Spoločnosť Inter Cars je oprávnená od zmluvy odstúpiť aj v prípade, ak dotknutá fyzická osoba odvolá súhlas so spracúvaním osobných údajov pred splnením zmluvy a bez možnosti použitia predmetných osobných údajov nie je možné bonus poskytnúť.
15.3 Spoločnosť Inter Cars nenesie žiadnu zodpovednosť za škodu spôsobenú najmä, ale nie výlučne:
b) tým, že registrovaný zákazník nekontroluje pravidelne portál VIP Prémia,
16. Riešenie sporov, rozhodné právo
16.2 Ak k dohode nedôjde rozhodne spor podľa ods. 16.1 tohto článku príslušný súd v Slovenskej republike. Ak sa jedná o spor s cudzím prvkom, bude miestne príslušný všeobecný súd spoločnosti Inter Cars.
17.2 Spoločnosť Inter Cars môže kedykoľvek rozhodnúť o zmene týchto obchodných podmienok. Zmenu týchto obchodných podmienok zverejní spoločnosť Inter Cars na portáli VIP Prémia aspoň 48 hodín pred nadobudnutím účinnosti zmeny.
17.3 Tieto obchodné podmienky nadobúdajú platnosť a účinnosť dňom 1. apríla 2019
Jašterky, hrazdy, lisy
Obsluha akumulátorov
Obsluha klimatizácie
Špeciálne náradie, rozvody
Zváranie a indukcia
Dokupovanie VIP bodov
Jarná akcia - jún 2020 - BOSCH a KYB
© Copyright 2020 VIP Premia created by WMT Studio